Všetko krásne raší, pučí ,neviem sa dočkať, kedy sa to rozrastie do tej podoby, ako na konci leta. Čistím záhony ,strihám suché pozostatky kvetov. Vždy po práci sa idem najprv pozrieť do záhradky, a nestačím sa diviť akou rýchlosťou to všetko rastie .
Poďte prevediem Vás po tých mojich roliach :DDD
Východná strana, predzáhradka
Ranunculus v kvetináči v predzáhradke
a už som ho presadila na západný záhon
Skupinky okrasných cesnakov/tie fialové papieriky/ som nasadila na jeseň, podľa plánu od záhradníka, tak sa teším na tie solitéry- fialové gule, tráva v zadu vymrzla je to škoda, bola nádherná ,mala takmer 2 m medzi nimi biele tulipány dozrievajú pomaly sú v plastovom koši a vidno, že cibule nemajú dosť miesta ...hlávky su veľmi malé
začiatok apríla a koniec apríla
Prvý cesnak ...o chvíľu rozkvitne
No a tu je môj nepriateľ zo záhrady, pravdepodobne hraboš. Pozrite, aký tunel vykopal a zožral mi z 10-tich 8 tulipánov ,ostali len odhryznuté výhony a pod zemou hnedá šupa z cibulí. Ešte to môže byť medvedík obyčajný , no ten vraj nerobí až taký tunel...a to by bola pohroma, toho sa vraj len tak ľahko nezbavíte. A normálne si myslím ,že to zviera má zmysel pre humor ! Z každej skupinky piatich tulipánov, mi láskavo nechal jeden, nech má teta radosť :DDD
No čo si mám myslieť ...týchto dvoch súdruhov mi nechal :DD v každej skupinke zožral 4 ks a 5-ty nechal tak :DDD
Drevitá pivonka v predu, na pravo nezábudky tie sú všade, dúfam ,že to neoľutujem ,že som si ich min.rok dovliekla do záhrady a za nimi sdrcovka/ vyzerá ako petržlen :D/
začiatok apríla koniec apríla
Kombinácia bielej srdcovky a modrých nezábudok lahodí môjmu oku.
Južný , no úplne zatienený záhon , kvôli altánku . V ňom je zatiaľ plno nezábudok a vlčí mak sa riadne vzmáha .
V pozadí už visí opravený kredenc... bude ďalší príspevok ;D
Rododendron je starček , sadila ho moja babka v záhrade, kde sme spoločne bývali 20 rokov, no babka zomrela, jemu sa na mieste, kde bol tak dlho, prestalo dariť . Moja mamka ho vykopala a ja som si ho zobrala do svojej záhrady .Veľmi sa teším, lebo prežil a má plno pukov. Menší rododendron som si kúpila minulú jar a tiež vyzerá , že bude obsypaný kvetmi.
Južný, úplne zatienený záhon pred altánkom ,bršlen to je nezmar, tvarujem ho do gule, pod ním zimozel ,tomu sa zatiaľ nejako nedarí ,musím si naštudovať, ako mu vylepšiť pôdu a v pravo Salix
V bylinkovom záhone pažítka ,mäta a pod jahodou sa derie aj magi
a magi asi 50cm vysoké ...prešli tri týždne...
predzáhradka plná cibuľovín... vydrali sa von hiacinty a zelené hlávky narcisov
koniec apríla
začiatok apríla tulipány sú zelené.. a tu sú už čierno fialové...
Krásne tvorenie praje Erika !